  Анжелика Тихонова корреспондент 10-тӥ южтолэзе Ижкарын Вӧйдыр шулдыръяськонъёс нырысьсэ ипподромын ортчозы. Со сярысь кар администрацилэн пресс-службаез ивортэ. Шулдыръяськонъёс улсын трос пӧртэм ужрадъёс ортчозы. Калык понна Ижкарысь коллективъёс кырӟалозы-эктозы, такмакъёсты быдэстонъя конкурсъёс, ӟуч маскаръяськонъёс, шулдыр шудонъёс но ӵошатсконъёс, бергаса эктонъёс, калык кырӟанъёс но пӧртэм кузьымъёс луозы. Кинологъёслэн «Оружейный град» центрзы асьлэсьтыз театр возьматонзэ адӟытоз. Ӝуась скульптураосын «Пламенное искусство» фестиваль радъяськоз. Быгатонлыксэс Пермьысь, Казаньысь, Уфаысь, Ижкарысь, Уваысь но Пичи Пургаысь усточиос возьматозы. 8-10 южтолэзе соос пуллэсь но куролэсь 5 метрлэсь ӝужыт скульптураос лэсьтозы. Озьы ик шулдыръяськонын ярмарка радъяськоз, отын трос пӧртэм пушкесо мильым веръяны луоз. Быдэс ипподромын площадкаос ужалозы, юри пуктэм сцена вылын Ижкарысь но элькунысь творчествоя коллективъёс возьматӥськозы. Ижын улӥсьёс но куноос нырысьсэ кыткем дӧдьыын но вал вылын ворттылыны быгатозы, пиналъёсты пониос нуллозы. Вань мылкыд карисьёсты ӧтиськомы, чик дунтэк Дмитрий Чистяков, Ижкар администрацилэн тӧроезлэн мерлык политикая воштӥсезОзьы ик ипподромын валъёслэн ӵошатсконзы ортчоз. Ипподром огъетэтӥ экскурсиос радъяськозы. Шулдыръяськонлэн радлыкез: 14:00-17:00 – маскаръяськонъёс, конкурсъёс, кыткем валъёсын ворттылонъёс, калык шулдыръяськонъёс, концерт, кузьымъёс; 17:00-17:20 – валъёслэн ӵошатсконъёссы; 17:20-18:00 – Кинологъёслэн «Оружейный град» центрзылэн адӟытонэз; 18:00-19:00 – скульптураосты сутон, «Пламенное искусство» фестивальлы йылпумъянъёс лэсьтон; Вӧйдыр шулдыръяськонъёс карысь ёросъёсын но ортчозы. Индустри ёросын: 9-тӥ южтолэзе 12 часын «Восточный» культур юртын (Парк урам, 9а); 10-тӥ южтолэзе 11 часын Космонавтъёслэн парказы (Воткинск шоссе, 118); 10-тӥ южтолэзе 12 часын Мунё театр азьын (Гоголь нимо бульвар). Ленин ёросын: 6-тӥ южтолэзе 13 часын 17 номеро школа азьын (Леваневский нимо урам, 202); 9-тӥ южтолэзе 11 часын 100 номеро школалэн азбараз (Клубной урам, 58); 9-тӥ южтолэзе 12 часын 51 номеро школалэн стадионаз (Машиностроительёслэн посёлоксы, 61); 10-тӥ южтолэзе 11 часын агитплощадкаын (Тверской урам, 34 юрт). Октябрь ёросын: 9-тӥ южтолэзе 11 часын С. М. Киров нимо паркын (Киров нимо урам, 6); 9-тӥ южтолэзе 15 часын Удмуртиысь зоопарклэн шор площадкаяз (Киров нимо урам, 8) Первомай ёросын: 6-тӥ южтолэзе 17 часын 57-тӥ школа азьын (Восточной урам, 12): 7-тӥ южтолэзе 17 часын 59 номеро школалэн стадионаз (Володарский нимо урам, 52). Устинов ёросын: 9-тӥ южтолэзе 11 часын Устинов ёрослэн администрациез дорын (Вормонлы 40 ар урам, 60а) Мылкыдъёсъя скверын (Сквер желаний);  10-тӥ южтолэзе 12 часын Старки каргуртысь Спортивной урамын, 21 но 27 номеро коркаос вискын. Тегъёс: Лулчеберет Ижкар Удмуртия ипподром Масленча Мерлык шутэтскон  